
____. ____. 2008. a  nr _______
Kinnistute ühendamine üheks kinnistuks
elamus aadressil Puškini tn 5, Narva 

1.  Asjaolud ja menetluse käik

Kinnistusraamatu kohaselt on Narva linna omandis elamus aadressil Puškini tn 5, Narvas, asuvad  mitteeluruumid M7 (kinnistu registriosa nr 3390409) ja M8 (kinnistu registriosa nr 3390509). Need mitteeluruumid oli ühendatud ja rekonstrueeritud lillekaupluseks M8, mille kohta on 21.02.2008 välja antud kasutusluba nr 12779. Ehitisregistri andmetel on M7 lammutatud ja endise M7 üldpind on registris ühendatud M8 üldpinnaga. Ehitisregistri ja kinnistusraamatu andmete korrastamiseks tuleb kinnistusregistris sulgeda ühendatava kinnistu M7 registriosa, märkides selles, et nimetatud kinnistu ühendati kinnistuga M8.
2. Õiguslikud järeldused

Vastavalt kohaliku omavalitsuse korralduse seaduse ( 22 lõike 1 punktile 6 volikogu ainupädevusse kuulub valla- või linnavara valitsemise korra kehtestamine.
Vastavalt asjaõigusseaduse § 54 lõikele 1 kinnisasju võib ühendada üheks kinnisasjaks ainult omaniku soovil. Antud juhul omanik on Narva linn.
Vastavalt kinnistusraamatuseaduse § 58 lõikele 1 mitme kinnistu ühendamisel üheks kinnistuks tuleb kinnistusregistris sulgeda ühendatava kinnistu registriosa, märkides selles, millise kinnistuga nimetatud kinnistu ühendati.

Vastavalt kinnistusraamatuseaduse § 58 lõikele 2 kinnistusregistriosas, mida edasi peetakse, märgitakse kinnistu pindala suurenemine ja suletud registriosa number.
3. Otsus

3.1. Ühendada aadressil Puškini tn 5, Narvas, asuvad kinnistud - mitteeluruumid M7 ja M8 üheks kinnistuks M8 üldpinnaga 113,7 m2 ja mõttelise osa suurusega 1137/58298.

3.2. Sulgeda kinnistusregistris kinnistu M7 registriosa nr 3390409 seoses ühendamisega kinnistuga M8, registriosa nr 3390509.
3.3. Volitada Narva linnapea Tarmo Tammiste´t esitada vastav avaldus kinnistusregistri osakonnase käesoleva otsuse punktides 3.1, 3.2 nimetatud otsuste täitmiseks.

4. Rakendussätted

4.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Otsus jõustub seadusega sätestatud korras.

Mihhail Stalnuhhin

